промишлеността на Съюза
 (375)
 Нито един от включените в извадката производители от Съюза не е изнасял биодизел през разглеждания период. Следователно изложените по-долу статистически данни за износа са с източник Евростат и представят приблизителна оценка за цялата промишленост на Съюза. Данните представляват публикуваната информация за износа на биодизел от ЕС под кодове по КН 3826 00 10 и 3826 00 90:
 Таблица 16
 Равнище на износа на промишлеността на Съюза
 2015 г.
 2016 г.
 2017 г.
 РП
 Обем на износа (в тонове)
 199 740
 336 394
 323 085
 462 368
 Индекс
 100
 168
 162
 231
 Източник: Евростат.
 (376)
 Равнището на износа на промишлеността на Съюза е ниско. То не надвишава 4 % от продажбите на промишлеността на Съюза през всяка година от разглеждания период. Няма как износът на промишлеността на Съюза да е отслабил причинно-следствената връзка между субсидирания внос и опасността от причиняване на вреда.
 6.3. Заключение
 (377)
 Комисията установи връзка между нарастващия обем на субсидиран внос от Индонезия през разглеждания период и опасността от причиняване на съществена вреда.
 (378)
 Комисията направи съответно разграничение и отдели въздействието на всички известни фактори върху състоянието на промишлеността на Съюза от причиняващ вреда ефект на субсидирания внос от Индонезия.
 (379)
 Комисията констатира, че останалите установени фактори, като внос от други трети държави и равнище на износа на промишлеността на Съюза, не са отслабили причинно-следствената връзка, нито поотделно, нито взети заедно. Комисията отбелязва, че макар и субсидираният внос от Аржентина също да е бил фактор, допринасящ за опасността от причиняване на вреда по време на разследвания период и скоро след това, на този проблем междувременно е противодействано чрез налагането на изравнителни мита и приемането на предложенията за гаранции през февруари 2019 г.
 (380)
 Всъщност вносът от Индонезия е продължил да нараства след февруари 2019 г., което показва, че той остава основната причина за опасността от причиняване на вреда:
 Таблица 17
 Обем на вноса (в тонове) от Индонезия след РП
 10/2018 г.
 11/2018 г.
 12/2018 г.
 1/2019 г.
 2/2019 г.
 3/2019 г.
 4/2019 г.
 5/2019 г.
 Внос от Индонезия (в тонове)
 53 204
 7 020
 78 866
 63 409
 41 757
 129 511
 113 831
 56 283
 Източник: база данни Surveillance 2
 7. ИНТЕРЕС НА СЪЮЗА
 (381)
 В съответствие с член 31 от основния регламент Комисията проучи дали независимо от наличието на причиняващо вреда субсидиране може да се направи категорично заключение, че приемането на изравнителни мерки, съответстващи на общия размер на подлежащата на изравняване субсидия в конкретния случай, не е в интерес на Съюза. Интересът на Съюза беше определен от Комисията въз основа на анализ на всички различни засегнати интереси, в това число тези на промишлеността на Съюза, на вносителите и на потребителите.
 7.1. Интерес на промишлеността на Съюза
 (382)
 Биодизелът е важен елемент от усилията за намаляване на емисиите на парникови газове и за подобряване на устойчивостта на енергийните доставки в Европейския съюз.
 (383)
 Промишлеността на Съюза използва предимно суровини, получени от селското стопанство на Съюза. Селскостопанският сектор за производството на масла нагоре по веригата зависи до голяма степен и от промишлеността за производство